Il-mekkaniżmu uniku ta' riżoluzzjoni tal-UE ser jidħol fis-seħħ kif previst fl-1 ta' Jannar 2016. Dan huwa sinjal tat- tlestija tat-tieni pilastru tal-unjoni bankarja tal-Ewropa. Sat-30 ta' Novembru 2015, għadd suffiċjenti ta' stati membri rratifikaw ftehim intergovernattiv (IGA) dwar it-trasferiment u l-mutwalizzazzjoni tal-kontribuzzjonijiet għal fond uniku ta' riżoluzzjoni (SRF). Dan ser jippermetti operazzjonalizzazzjoni sħiħa tal-SRF. Mekkaniżmu uniku ta' riżoluzzjoni Il-mekkaniżmu uniku ta' riżoluzzjoni (SRM) għandu l-għan li jiżgura r- riżoluzzjoni ordnata tal-banek li qegħdin ifallu mingħajr rikors għal flus il-kontribwenti . Dan ser jinvolvi kemm rikors sistematiku għar-rikapitalizzazzjoni interna tal-azzjonisti u l-kredituri, f'konformità mad-Direttiva tal-UE dwar l-irkupru u r-riżoluzzjoni tal-banek, kif ukoll rikors possibbli għall-SRF. Ftehim Intergovernattiv L-IGA jidħol fis-seħħ fl-ewwel jum tat-tieni xahar wara d-data meta l-istrumenti ta' ratifika ġew depożitati mill-firmatarji parteċipanti fl-unjoni bankarja li jirrappreżentaw mill-anqas 90 % tal-aggregat tal-voti ppeżati tal-parteċipanti kollha. L-IGA ġie ffirmat f'Mejju 2014 mir-rappreżentanti tal-istati membri kollha ħlief l-Iżvezja u r-Renju Unit. Il-firmatarji ħarġu dikjarazzjoni li turi li huma lesti jagħmlu ħilithom biex ilestu l-proċess ta' ratifika fil-ħin biex jippermettu li l-SRM ikun operazzjonali b'mod sħiħ sal-1 ta' Jannar 2016. Il-ftehim jikkomplementa dwar il-ħolqien ta' SRM, li jistabbilixxi l-fond u għandu wkoll bord ċentrali tat-teħid ta' deċiżjonijiet. Il-fond uniku ta' riżoluzzjoni ser ikun iffinanzjat b'mod sħiħ minn kontribuzzjonijiet bankarji. Il-Kunsill iddeċieda f'Diċembru 2013 li juża ftehim intergovernattiv biex jistabbilixxi regoli dwar it-trasferiment u l-mutwalizzazzjoni tal-kontribuzzjonijiet sabiex jipprovdi ċertezza legali massima Il-pajjiżi li ffirmaw l-IGA iżda li għad mhumiex parti mill-unjoni bankarja (jiġifieri stati membri mhux fiż-żona tal-euro) ser ikunu biss soġġetti għad-drittijiet u l-obbligi li ġejjin mill-ftehim ladarba li jsiru parti mill-mekkaniżmu superviżorju uniku (MSU) u l-SRM. Il-MSU, l-ewwel pilastru tal-unjoni bankarja, tnieda fl-4 ta' Novembru 2014. Skont l-IGA, il-fond ser jinbena fuq perjodu ta' tmien snin biex jilħaq livell immirat ta' mill-inqas 1% tal-ammont ta' depożiti koperti tal-istituzzjonijiet ta' kreditu kollha awtorizzati fl-Istati Membri parteċipanti kollha. Huwa stmat li dan ser jammonta għal madwar €55 biljun. Il-kontribuzzjonijiet tal-banek miġbura fil-livell nazzjonali ser jiġu trasferiti lill-SRF, li inizjalment ser jikkonsisti f'kompartimenti li jikkorrispondu għal kull parti kontraenti. Dawn ser jingħaqdu gradwalment matul il-fażi transizzjonali ta' tmien snin . Din il-mutwalizzazzjoni ta' fondi mħallsa ser tkun fornita minn qabel, billi tibda b'40% fl-ewwel sena u 20% oħra fit-tieni sena, u tkompli żżid b'ammonti ugwali matul is-sitt snin sussegwenti sakemm l-SRF jiġi mutwalizzat b'mod sħiħ. Test tal-IGA Il-Kunsill jadotta regolament dwar mekkaniżmu uniku ta' riżoluzzjoni